《木兰花（饯别王元渤赴吉州）》
宋代·刘一止

桂香台上秋风袅。鸭绿溪前离思渺。一卮芳醑细深倾，听尽阳关须醉倒。

政成早晚传温诏。莫恋江城歌吹绕。明年身到凤池边，重看春波生故沼。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。